[{"text_idx": "#000000", "text": "'Sialens' i weithredu safonau iaith addysg bellach"}, {"text_idx": "#000002", "text": "Wrth i safonau iaith gael eu gosod ar brifysgolion a cholegau addysg bellach, mae Comisiynydd y Gymraeg wedi dweud y bydd yn \"sialens\" i sefydliadau eu gweithredu."}, {"text_idx": "#000003", "text": "Eisoes mae dros 100 o sefydliadau cyhoeddus fel cynghorau sir a heddluoedd yn gweithredu'r safonau."}, {"text_idx": "#000004", "text": "Maen nhw'n sicrhau bod gan fyfyrwyr yng Nghymru hawliau cyfreithiol i ddefnyddio'r Gymraeg - y genhedlaeth gyntaf erioed."}, {"text_idx": "#000005", "text": "Mae'r union hawliau yn amrywio o sefydliad i sefydliad ond mae llawer ohonyn nhw'r un peth ledled Cymru."}, {"text_idx": "#000006", "text": "Yn o\u0302l Comisiynydd y Gymraeg, Meri Huws: \"Beth welwn ni'n digwydd, rhywbeth tebyg i'r hyn sydd wedi digwydd mewn sectorau eraill."}, {"text_idx": "#000008", "text": "\"Felly wrth bod y safonau'n dod yn weithredol i brifysgolion a cholegau addysg bellach, fe fydd myfyrwyr yn cael hawliau penodol, ac wrth gwrs mi fydd y bobl hynny sy'n gweithio o fewn y sector yna hefyd yn cael hawliau o ran y ffordd y maen nhw'n ymwneud a\u0302'r sefydliad.\""}, {"text_idx": "#000009", "text": "Ymhlith y safonau i fyfyrwyr mae:"}, {"text_idx": "#000010", "text": "Tiwtor personol sy'n siarad Cymraeg;"}, {"text_idx": "#000011", "text": "Gohebiaeth fel llythyrau a ffurflenni yn Gymraeg;"}, {"text_idx": "#000012", "text": "Mynediad i gyfarfodydd drwy gyfrwng y Gymraeg."}, {"text_idx": "#000014", "text": "\"Mae'n mynd i fod yn sialens a does neb yn bychanu'r sialens i'r sefydliadau addysg bellach yna.\""}, {"text_idx": "#000015", "text": "Ychwanegodd y bydd prifysgolion a cholegau addysg bellach yn \"dechrau mewn man gwahanol\" ond y bydd disgwyliad cyfreithiol arnyn nhw i osod y safonau iaith."}, {"text_idx": "#000016", "text": "Y llywodraeth i adolygu'r broses o lunio'r safonau iaithGweinidog 'am osod safonau iaith ar siopau a banciau'Dim gorfodaeth gwasanaethau Cymraeg ar feddygon teulu"}, {"text_idx": "#000018", "text": "Un o'r colegau sydd wedi bod yn paratoi am y newid ers dwy flynedd yw Prifysgol Metropolitan Caerdydd."}, {"text_idx": "#000021", "text": "\"Mae'n falle mwy heriol mewn rhai meysydd na'i gilydd ond eto ma' nifer ohonyn nhw'n bethe ddyle sefydliadau addysg fod yn 'neud yn barod."}, {"text_idx": "#000022", "text": "\"Hefyd ma' sefydliadau addysgol yn mynd mwy tuag at - 'myfyrwyr yw'n cwsmeriaid ni, ma' myfyrwyr yn ganolog i bopeth da ni'n neud' - felly os ydych chi'n cynnig gwasanaeth da i'r myfyrwyr, dyle'r pethe yma fod ar gael.\""}, {"text_idx": "#000024", "text": "Yn ol un myfyriwr ym Mhrifysgol Caerdydd mae'n \"gre\u0302t bod gan bobl mwy o gyfle i neud stwff drwy gyfrwng y Gymraeg\"."}, {"text_idx": "#000026", "text": "\"Felly o'n ni ddim yn cael llynedd.\""}, {"text_idx": "#000028", "text": "\"Mae'n neis i weld bod 'na rhyw fath o safiad cyfreithiol yn cael ei wneud sy'n amddiffyn ni fel siaradwyr Cymraeg."}, {"text_idx": "#000029", "text": "\"Ry'n ni'n teimlo weithiau bod ni mewn rhyw fath o frwydr barhaus ar gyfer hawliau Cymraeg, ac felly mae cael hwn wedi ei wreiddio a bod y comisiynydd yn medru gweithredu ar hyn yn llawer iawn o gysur i ni.\""}, {"text_idx": "#000032", "text": "\"Yn sicr yng Nghaerdydd, mewn dinas eitha' mawr, dyw'r Gymraeg ddim yn gallu bod yn amlwg iawn. Mae'n gallu bod yn eitha' hawdd i fyw yma heb weld y Gymraeg,\" dywedodd."}, {"text_idx": "#000033", "text": "\"Be' 'da ni wedi galw ar y brifysgol i 'neud yw hyrwyddo'r hawliau sydd gennan ni."}, {"text_idx": "#000034", "text": "\"Felly mewn darlith pan mae sesiwn yn cael ei gyflwyno, mi fyddwn yn disgwyl i'r darlithydd ddweud: A chofiwch bo gyda chi'r hawl i wneud hyn yn Gymraeg."}, {"text_idx": "#000036", "text": "Meri Huws: Deddfwriaeth yn 'glogyrnaidd'5 Ionawr 2017Ystyried safonau iaith i siopau a banciau5 Gorffennaf 2017Adolygu'r broses o lunio'r safonau iaith6 Ionawr 2017Dim gorfodaeth Gymraeg ar feddygon teulu26 Chwefror 2018"}, {"text_idx": "#000037", "text": "Meri Huws: Deddfwriaeth yn 'glogyrnaidd'"}, {"text_idx": "#000038", "text": "Ystyried safonau iaith i siopau a banciau"}, {"text_idx": "#000039", "text": "Adolygu'r broses o lunio'r safonau iaith"}, {"text_idx": "#000040", "text": "Dim gorfodaeth Gymraeg ar feddygon teulu"}, {"text_idx": "#000041", "text": "Prif StraeonCyn-blismon yn siarad am golli'i swydd o achos alcoholPublished9 munud yn o\u0302lCymru i gael dau borthladd rhydd gwerth \u00a326m yr unPublished7 awr yn o\u0302lCyflyrau niwroamrywiol: Galw am well gwasanaethauPublished3 munud yn o\u0302l"}, {"text_idx": "#000042", "text": "Cyn-blismon yn siarad am golli'i swydd o achos alcohol"}, {"text_idx": "#000045", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000046", "text": "Ble nesa' i di\u0302m rygbi Cymru?"}, {"text_idx": "#000048", "text": "5 cornel o Gymru ar ochr arall y ffin"}, {"text_idx": "#000049", "text": "Carchar yn 'agoriad llygad i anghyfiawnder'"}, {"text_idx": "#000052", "text": "Cwis: Cysylltiadau Cymru a Ffrainc"}, {"text_idx": "#000054", "text": "Pum munud gyda'r actores Nia Gandhi"}, {"text_idx": "#000055", "text": "Cysylltwch a\u0302 niTabledi a ffonau symudolHefyd yn Gymraeg"}]